CELEX: 62007FN0124
Language: sk
Date: 2007-10-23 00:00:00
Title: Vec F-124/07: Žaloba podaná 23. októbra 2007 – Behmer/Parlament

26.1.2008   
            
            
               SK
            
            
               Úradný vestník Európskej únie
            
            
               C 22/56
            
         Žaloba podaná 23. októbra 2007 – Behmer/Parlament
   (Vec F-124/07)
   (2008/C 22/109)
   Jazyk konania: francúzština
   Účastníci konania
   
      Žalobca: Joachim Behmer (Brusel, Belgicko) (v zastúpení: S. Orlandi, A. Coolen, J.-N. Louis a E. Marchal, advokáti)
   
      Žalovaný: Európsky parlament
   Návrhy žalobcu
   
               —
            
            
               zrušiť rozhodnutie menovacieho orgánu Európskeho parlamentu týkajúce sa pridelenia žalobcovi dvoch bodov za zásluhy za rok 2005,
            
         
               —
            
            
               zrušiť rozhodnutie menovacieho orgánu nepovýšiť žalobcu do triedy AD 13 v rámci povyšovania za rok 2006,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   Žalobca, úradník Európskeho parlamentu zaradený do platovej triedy AD 12, namieta predovšetkým protiprávnosť rozhodnutí menovacieho orgánu jednak prideliť mu dva body za zásluhy za rok 2005 a jednak nepovýšiť ho do platovej triedy AD 13 v rámci povyšovania za rok 2006.
   Žalobca uvádza zjavne nesprávne posúdenie, porušenie povinnosti odôvodnenia, porušenie bodu I.6 vykonávacích opatrení týkajúcich sa prideľovania bodov za zásluhy a povyšovania, ako aj porušenie všeobecných zásad služobného postupu a rovnosti zaobchádzania.
   Osobitne uvádza porušenie článku 45 a článku 110 ods. 1 Služobného poriadku úradníkov Európskych Spoločenstiev, námietku nezákonnosti a porušenie zásady legitímnej dôvery.
   Napokon žalobca tvrdí, že bol diskriminovaný z dôvodu jeho aktivít týkajúcich sa zastupovania zamestnancov a že tak došlo k porušeniu článku 1d, článku 24b služobného poriadku, článku 1 šiesteho odseku prílohy II služobného poriadku, ako aj článku 17 rámcovej zmluvy medzi Európskym parlamentom a odborovými a profesijnými organizáciami zamestnancov inštitúcie z 12. júla 1990.